**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz:1. Ministru kabineta 2018.gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41., 42., 43. punktu.2. Likumu “Par Latvijas Republikas un Eiropas Kodolpētījumu organizācijas (CERN) līgumu par CERN asociētās dalībvalsts statusa piešķiršanu”. 3. Likumu “Par Latvijas Republikas pievienošanos Protokolam par Eiropas Kodolpētījumu organizācijas privilēģijām un imunitāti”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021. gada 25. februāra sēdes protokollēmumu (prot. Nr. 20 34. §) „Informatīvais ziņojums "Par Latvijas pievienošanos Eiropas Kodolpētījumu organizācijai asociētās dalībvalsts statusā"”” (turpmāk – protokollēmums Nr. 20) ir atbalstīta finansējuma piešķiršana Latvijas kā Eiropas Kodolpētījumu organizācijas (CERN) asociētās dalībvalsts dalības maksas segšanai par 2021. gadu 471 500 *euro* apmērā.Saskaņā ar Ministru kabineta 2020. gada 31. marta (prot. Nr. 20 33. §) protokollēmumu “Ministru kabineta vēstules projekts "Latvijas pieteikums (Application Questionnaire) Eiropas Kodolpētījumu organizācijā (The European Organization for Nuclear Research – CERN) asociētās valsts statusā" Latvija 2020. gada 7. aprīlī nosūtīja Eiropas Kodolpētījumu organizācijai (The European Organization for Nuclear Research) (CERN) vēstuli ar anketu, lūdzot izskatīt Latvijas pievienošanos Eiropas Kodolpētījumu organizācijai (CERN) asociētās dalībvalsts statusā. Atbildot uz to, Eiropas Kodolpētījumu organizācijas (CERN) Padomes priekšsēdētāja Urzula Bassleres kundze 2020. gada 13. jūlija vēstulē informēja par Padomes 2020. gada 18. jūnija sesijā pieņemto lēmumu izveidot darba grupu ar mērķi vizītes uz Latviju ietvaros iepazīties ar situāciju un infrastruktūru kodolpētījumu jomā. 2020. gada 10. decembra CERN Padomes sesijā tika uzklausīts darba grupas ziņojums, pamatojoties uz to secināts, ka Latvija atbilst asociētās dalībvalsts kritērijiem, un tika dots deleģējums Eiropas Kodolpētījumu organizācijas (CERN) Ģenerāldirektorei vienoties ar Latviju par līguma nosacījumiem, ar kuru Latvijai tiktu piešķirts Eiropas Kodolpētījumu organizācijas (CERN) asociētās dalībvalsts statuss – šīs lēmums nebija iepriekš paredzams. 2021. gada 14. aprīlī Ministru prezidents Krišjānis Kariņš un Eiropas Kodolpētījumu organizācijas (CERN) ģenerāldirektore Fabiola Džanoti (Fabiola Gianotti) parakstīja līgumu par Latvijas pievienošanos Eiropas Kodolpētījumu organizācijai (CERN) asociētās dalībvalsts statusā.Tādējādi Latvija ir parādījusi augstu zinātnisko, tehnisko un industriālo kapacitāti, kā arī demonstrējusi skaidru stratēģiju un politisko atbalstu augstas enerģijas daļiņu fizikas un saistīto jomu turpmākai attīstībai. Latvijā un Baltijas reģionā eksistē augstas enerģijas daļiņu fizikas kopiena ar augstu attīstības potenciālu gan teorētiskajā, gan eksperimentālajā fizikā. Latvijai pievienojoties Eiropas Kodolpētījumu organizācijai (CERN) asociētās dalībvalsts statusā, tiks nodrošināta Ministru kabineta 2019. gada 7. maija rīkojuma Nr. 210 „Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 57.1. uzdevuma izpilde “turpināsim pilnveidot zinātnes finansējuma sistēmu, nodrošinot kvalitāti un starptautisko konkurētspēju”, kura rezultātā tiks “sagatavoti priekšnoteikumi, lai Latvija kļūtu par Eiropas kodolpētījumu organizācijas (CERN) asociēto dalībvalsti”. Kā arī tiks izpildīts Ministru kabineta 2019. gada 16. jūlija sēdes protokola Nr. 33 78. § “Informatīvais ziņojums "Par Latvijas dalības Eiropas Kodolpētījumu organizācijas asociētās valsts statusā finansēšanu"” 3. punkts.Minimālā iemaksa Eiropas Kodolpētījumu organizācijas (CERN) asociētajai valstij ir 1 miljons Šveices franku (CHF) gadā, un vienlaikus tā nevar būt mazāka par 10% no iemaksas, kas valstij būtu jāmaksā kā pilntiesīgai dalībvalstij. Latvijas gadījumā tādejādi minimālā iemaksa ir 1 miljons CHF gadā. Kļūstot par Eiropas Kodolpētījumu organizācijas (CERN) asociēto valsti, Latvija finansiālā izteiksmē no Eiropas Kodolpētījumu organizācijas (CERN) var iegūt tik lielu pasūtījumu apjomu, kas atbilst asociētās valsts iemaksātajam finansējumam, t.i., 1 miljons Šveices franku, kas attiecīgi tiktu sadalīts starp Eiropas Kodolpētījumu organizācijā (CERN) strādājošo Latvijas zinātnieku atalgojumu un industriālajiem pasūtījumiem Latvijas uzņēmumiem. Eiropas Kodolpētījumu organizācijas (CERN) asociētās valsts statusā abas pozīcijas kopā nevar pārsniegt valsts iemaksu apjomu jeb 1 miljons Šveices franku gadā. Bez tam atkarībā no ekonomiskā pieauguma vai sarukuma, augstāk minētai dalības maksai var tikt piemērota maksimāli 2% indeksācija katrai nākamā gada iemaksai.Latvijai kļūstot par Eiropas Kodolpētījumu organizācijas (CERN) asociēto dalībvalsti, paveras plašas iespējas Latvijas uzņēmējiem, zinātniekiem un studējošajiem sadarboties pētniecības un inovācijas jomā, vienā no izcilākajām pētniecības organizācijām pasaulē. Papildus tiešajiem finansiālajiem ieguvumiem uzņēmumiem, sadarbojoties ar Eiropas Kodolpētījumu organizāciju (CERN), būtiska ir uzņēmumu iekļaušanās vērtību ķēdēs un jaunos noieta tirgos, pozitīvā ietekme (spillover) uz nozīmīgo enerģētikas, IKT, mašīnbūves un aparātbūves nozari. Eiropas Kodolpētījumu organizācijas (CERN) jaunu asociēto dalībvalstu industrijas sektoram sniedz būtisku konsultatīvu atbalstu, lai iekļautos Eiropas Kodolpētījumu organizācijā (CERN) un augstas enerģijas daļiņu kopumā vērtību ķēdēs. Jāpiemin arī iespēja intensīvāk piedalīties Eiropas Kodolpētījumu organizācijas (CERN) rosinātajos un koordinētajos Eiropas Savienības Pamatprogrammu projektos, tādā veidā piesaistot Latvijai pētniecības finansējumu, attīstot industrijas un zinātniskā sektora partnerības. Eiropas Kodolpētījumu organizācijai (CERN) ir būtiska pieredze biznesa inkubācijas jautājumos, iesaistot jaunas asociētās dalībvalstis. Dalība Eiropas Kodolpētījumu organizācijā (CERN) veicina Latvijas Viedās specializācijas stratēģijas īstenošanu viedās enerģētikas, materiālzinātnes un biomedicīnas jomās. Eiropas Kodolpētījumu organizācija (CERN) kā nozīmīgs pasaules kodolmedicīnas centrs sniedz atbalstu inovatīvu metožu, primāri vēža ārstēšanai – kā protonu terapija, ieviešanai dalības valstīs. Latvija kā asociētā dalībvalsts varēs intensificēt darbību CERN-MEDICIS projektā, veidojot kodolmedicīnas un radioķīmijas speciālistu un industrijas kodolu.Dalība Eiropas Kodolpētījumu organizācijā (CERN) ir unikāla iespēja Latvijai veikt pētījumus šajā nākotnes zinātnei un tautsaimniecībai nozīmīgajā jomā, izmantojot visas Eiropas kopīgu infrastruktūru. Sadarbība ar tik spēcīgu zinātnisko organizāciju būtiski veicina zinātnes izcilību Latvijā, iesaista studējošos un skolēnus, stimulē interesi par fizikas mācīšanos gan skolā, gan augstskolā.Ņemot vērā minēto, no valsts budžeta programmas „Līdzekļi neparedzētiem gadījumiem” nepieciešams finansējums 471 500 *euro* apmērā, lai segtu Latvijas kā Eiropas Kodolpētījumu organizācijas (CERN) asociētās dalībvalsts dalības maksu par 2021. gadu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrijaĀrlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrijaZinātnieki, doktoranti, pēcdoktorantiFizikas skolotāji |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 | 471 500 |  0 |  0 |  0 |  0 |  0 |
| 2.1. valsts pamatbudžets | 0  |  471 500 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -471 500 |  0 |  0 |  0 |  0 |  0 |
| 3.1. valsts pamatbudžets |  0 | -471 500 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +471 500 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Latvijas kā Eiropas Kodolpētījumu organizācijas (CERN) asociētās dalībvalsts dalības maksa CERN**

|  |  |  |  |  |
| --- | --- | --- | --- | --- |
| ***euro*** | **2021.gadā** | **2022.gadā** | **2023.gadā** | **2024.gadā** **un turpmāk katru gadu** |
| Asociētās dalībvalsts dalības maksa CERN | 471 500\*(1/2 gads) | 943 000\* | 962 000\* | 962 000\* |

**\*** - atkarīga no Šveices franka un *euro* Latvijas Bankas noteiktā maiņas kursa, un indeksācijas (maksimāli 2%), indeksācijas galīgās vērtības par 2023.g. paziņos 2021.g. beigās |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Atbilstoši 2021.g. MK protokollēmumā Nr.20 lemtajam, Latvijas kā Eiropas Kodolpētījumu organizācijas (CERN) asociētās dalībvalsts dalības maksas segšanai 2021.gadā ir nepieciešams finansējums 471 500 *euro* apmērā, kas tiks nodrošināts no valsts budžeta programmas 02.00.00 „Līdzekļi neparedzētiem gadījumiem”. Savukārt jautājums par papildus nepieciešamo finansējumu 2022.gadam un turpmākajiem gadiem, lai nodrošinātu Latvijas kā Eiropas Kodolpētījumu organizācijas (CERN) asociētās dalībvalsts dalības maksas segšanu, izskatāms likumprojekta "Par valsts budžetu 2022.gadam" un likumprojekta "Par vidēja termiņa budžeta ietvaru 2022., 2023. un 2024.gadam" sagatavošanas procesā kopā ar visu ministriju un citu valsts pārvaldes iestāžu prioritāro pasākumu pieteikumiem atbilstoši valsts budžeta finansiālajām iespējām. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministre I.Šuplinska

Vīza: Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

Laudere 67047895

Marika.Laudere@izm.gov.lv